[{"text_idx": "#000000", "text": "Ma olen vist see aasta olnud jo\u0303hkralt tubli ja ma ei vo\u0303ta seda oletust kuskilt o\u0303hust, vaid ta\u0308na ka\u0308is mul ukse taga pa\u0308kapiku (loe: Maci) isiklik kuller. Ei na\u0308inud ku\u0308ll pa\u0308ris selline va\u0308lja nagu ma kujutaksin ette u\u0308ht pa\u0308kapiku kullerit, aga no kingituse toimetas kenasti kohale. Kuller so\u0303itis autoga maja ette, ulatas u\u0308le ukse va\u0308ikse na\u0308nni, lahkelt tegi Janetile ka pissiringi ja ta\u0308nuta\u0308heks ulatasin vastu lo\u0303nga. Kuid mitte mingit tavalist lo\u0303nga, vaid kuldse retriiveri (loe: Ellie) karvadest tehtud lo\u0303ngakera. Mnjaa, ku\u0308ll tahaksin praegu uhkeldada ja eputada, et ko\u0303ik need unetud o\u0308o\u0308d ja pa\u0308evad ma istusin voki taga ja ketrasin koerakarvast lo\u0303nga, kuid mul pole o\u0303igust seda au endale vo\u0303tta...ma olen ko\u0303igest koerakarva lo\u0303ngadiiler (keegi peab ju seda ametit ka pidama).\nMul on kahtlane tunne, et ma tahaksin ja\u0308rgmiseks juhtkoeraks kuldsekat, siis saan ka endale koerakarvadest karupu\u0308ksid, ka\u0308pikud, sokid, kampsu ja mu\u0308tsi. Va\u0308hemalt siis on karvaajamine praktiline tegevus.\nAhjaa, kingitusest ka natuke...Mac tellis mulle Hiinast, enne kui ma u\u0308ldse endale soetasin iPhone, telefoniu\u0308mbrise. Sellise ha\u0308sti minuliku- roosa."}]